קרין אייבשיץ-סגל

קרין אייבשיץ-סגל היא מנכ"לית משותפת (יחד עם דניאל בן עטר) של אינטל ישראל וסמנכ"לית אינטל העולמי בקבוצת Design Engineering Group.

ביוגרפיה 
קרין היא בוגרת בית הספר הריאלי העברי בחיפה ושירתה בצה"ל כמורה למתמטיקה בפנימייה הצבאית לפיקוד בחיפה. היא בעלת תואר ראשון במדעי המחשב מהטכניון.

בשנת 2001 החלה לעבוד כמפתחת תוכנה באינטל. אייבשיץ-סגל התמקדה בפיתוח מוצרים, מערכות ותשתיות, כלים ותהליכים, ומילאה תפקידי ניהול במהלך עבודתה באינטל. הייתה חברה בצוות הנדסת אימות המערכת שזכה בפרס האיכות של אינטל בשנת 2016.

ב-2017 התמנתה למנכ"לית מרכזי הפיתוח של אינטל ישראל וסמנכ"לית אינטל העולמי בקבוצת Manufacturing Validation Engineering.
הייתה חברה בצוות הגיוון וההכלה, שזכה בפרס ההישגים D&I של אינטל לשנת 2018.

בינואר 2023 מונתה למנכ"לית משותפת (יחד עם דניאל בן עטר) של אינטל ישראל.

בשנת 2022, הובילה את ועדת המשנה הלאומית של ישראל להגדלת ייצוג נשים טכנולוגיות בהייטק, כחלק מהוועדה הלאומית להגדלת ההון האנושי בהיי-טק.

מתגוררת בחיפה, נשואה ואם לשני ילדים.

פרסים והוקרה
ב-2017 נבחרה על ידי מגזין G40 של גלובס לאחת מארבעים הצעירים המבטיחים של ישראל, בשנת 2019 נכללה ברשימת 50 הנשים המשפיעות של "פורבס ישראל".

בשנת 2020, Global Semiconductor Alliance בחר באייבשיץ-סגל כמועמדת לפרס Rising Women of Influence, ובשנת 2021 היא נבחרה על ידי גלובס לאחת מ-50 הנשים הישראליות המשפיעות וההישגיות ביותר בישראל.

קישורים חיצוניים 
 
 יניב הלפרין, קרין אייבשיץ-סגל מונתה למנכ"לית מרכזי הפיתוח של אינטל ישראל, באתר "אנשים ומחשבים", 13 באוגוסט 2017

הערות שוליים 

אינטל ישראל: מנהלים
מנכ"ליות ישראליות
מנכ"לים ישראלים
בוגרות בית הספר הריאלי
בוגרי בית הספר הריאלי
בוגרות הטכניון - מכון טכנולוגי לישראל
בוגרי הטכניון - מכון טכנולוגי לישראל
מתכנתות ישראליות
מורים למתמטיקה בישראל
מורות למתמטיקה בישראל
חיפה: אישים
ישראליות שנולדו במאה ה-20
ישראלים שנולדו במאה ה-20